Davíð Oddsson , ritstjóri Morgunblaðsins og fyrrverandi Seðlabankastjóri , var nefndur oftast þegar spurt var um hver ætti að leiða Íslendinga út úr efnahagskreppunni . Næst á eftir honum kemur Steingrímur J. Sigfússon fjármálaráðherra . Í þriðja sæti kom Jóhanna Sigurðardóttir forsætisráðherra . Þetta kemur fram í könnun MMR ( Markaðs - og miðlarannsókna ) sem gerð var fyrir Viðskiptablaðið . Spurt var : Hverjum eftirtalinna einstaklinga myndir þú treysta best til að leiða Íslendinga út úr efnahagsk r eppunni ? Um leið voru nöfn þeirra sem koma fram á myndinni talin upp . Af þeim sem tóku þátt fengust svör frá 630 manns sem jafngildir 65,1% svarhlutfalli . Stefanía Óskarsdóttir stjórnmálafræðingur segir að niðurstöðurnar sýni að á þessum óvissutímum sé eftirspurn eftir leiðtogum með reynslu . Þau þrjú sem lengst hafa starfað í stjórnmálum hafa afgerandi forskot á ungu formennina , Sigmund Davíð Gunnlaugsson og Bjarna Benediktsson . Nánar er fjallað um málið í Viðskiptablaðinu í dag . Áskrifendur geta lesið blaðið á pdf-formi hér á vefnum og þeir sem ekki hafa lykilorð geta sótt um það hér .